મગન માસ્તર નિવૃત્ત હતા. કુશળ વક્તા હતા. દૃષ્ટાંત, દાખલા અને દલીલો સાથે પોતાની વાત મૂકવામાં નિષ્ણાત હતા. માસ્તરને નોકરી કરતા ત્યાં સુધી વિદ્યાર્થીઓ સ્વરૃપે ઓડિયન્સ દરરોજ હાથવગુ રહેતું, પરંતુ નિવૃત્ત થયા પછી કોની સામે બોલવું એ સળગતો પ્રશ્ન હતો. માસ્તરને ઘરમાં કોઈ સાંભળતું નથી, પરંતુ ક્યારેક ઈશ્વરકૃપાથી આવો કોઈ અવસર મળી જાય તો ઝડપી લે છે. માસ્તરે હરખાઈને ઠાવકા થઈને વાત માંડી.